**Z A P I S N I K**

**1. redne seje Akademskega zbora, ki je bila dne 18. 04. 2018 ob 14.00 uri**

**v predavalnici A-105**

**PRISOTNI (*po abecedi*)**: Ban I., Bren U., Cör D., Čelešnik H. S., Črepnjak M., Čuček L., Čolnik M., Finšgar M., Fuchs Godec R., Goričanec D., Goršek A., Hostnik G., Islamčević Razboršek M., Knez Ž. (od tč. 5), Knez Hrnčič M., Kocuvan K., Kotnik P., Kovač Kralj A., Krajnc P., Kravanja Z., Kravanja G., Kristl M., Leitgeb M., Nemet A., Novak Pintarič Z., Pantić M., Pečar D., Petrinič I., Potočnik U., Primožič M., Repnik K., Rozman M., Simonič M., Slemnik M., Škerget M., Vasić K., Zirngast K., Zore Ž.

**ŠTUDENTI (*po abecedi*)**: Broz M., Kramer S., Urh I., Zečević K. Žitek T.

**DRUGI DELAVCI (*po abecedi*)**: Levart D., Markuš S., Mihelin U., Mlakar M., Novak Z., Premrov S., Simonič S., Roj S.

**ODSOTNI (*po abecedi*)**: Bogataj M., Bračko M., Brumec D., Bukšek H., Fajfar T., Furlan V., Gladovič M., Horvat G., Klvana M., Koler A., Korpar S., Kovačič S., Krajnc M., Krajnc D., Ledinek N., Paljevac M., Perva Uzunalić A., Žigert Pleteršek P.

**Opravičeno odsotni:** Jurgec S., Leber N., Petovar B., Stergar J., Španinger E., Urbancl D.

**ŠTUDENTI (*po abecedi*)**:Drofenik J., Furek M., Kristan Špela Vivijana, Petek Regoršek V., Petelinšek N., Ramot A., Raner A., Roškarič M., Smerkolj J., Vouk A.

**DRUGI DELAVCI:** Gros I.,

**Opravičeno odsotni:** Bratuša A., Kraner M., Kramberger M., Lahovnik V., Petek A., Tutnjević N.

V uvodu je predsednica Akademskega zbora, prof. dr. Andreja Goršek, pozdravila nove člane Akademskega zbora, ki so bili izvoljeni na podlagi sprememb o sestavi akademskih zborov članic Univerze v Mariboru. Akademski zbor z mandatno dobo eno leto, na novo sestavlja 15 članov iz vrst drugih delavcev in 15 članov študentov.

Po pregledu spiska članov Akademskega zbora in prisotnih članov je bilo ugotovljeno, da je od 92 članov Akademskega zbora Fakultete za kemijo in kemijsko tehnologijo prisotnih 51 članov.

Predlagan in soglasno sprejet je bil naslednji

**DNEVNI RED:**

1. Finančno stanje fakultete
2. Investicijsko vzdrževanje
3. Napredovanje zaposlenih
4. Samoevalvacijsko poročilo FKKT
5. Vpis za štud. leto 2018/2019
6. Razno

**AD 1**

Sprejeta je delitev sredstev na UM, po indikatorjih Zakona o visokem šolstvu. Na Kolegiju dekanov UM pa je dogovorjeno, da nobena fakulteta na letni ravni ne sme prejeti več kot 5 % dodatnih sredstev in ne manj kot 2 %. Tako bi na FKKT v letu 2018 dodatno prejeli 100.000,00 EUR, v letu 2019 200.000,00 EUR in v letu 2020 300.000,00 EUR.

Podrobneje je finančno stanje fakultete predstavil tajnik, prof. dr. Zoran Novak

Dejstvo je, da sredstva ARRS padajo; Vlada RS namenja raziskovalna sredstva za projekte, vezane na kohezijske in konzorcijske (TRL3-6) sklade. FKKT je prijavila sedem TRL3\_6 projektov.

**AD 2**

Država investicijskega vzdrževanja ne financira. Kljub temu vsako leto Univerza v Mariboru na ministrstvo posreduje »želje«. Tehniške fakultete smo podale skupno prioritetno vlogo za obdobje 3 let in sicer obnova sanitarij, sanacija glavnega vhoda, energijska in energetska obnova stavbe, montaža dvigala za invalide, menjava stavbnega pohištva, pleskarska dela).

Doc. dr. Lidija Čuček je podala informacijo o možnosti pridobitve sredstev izključno za investicijsko vzdrževanje s strani Evropske komisije; posredovala bo kontakt.

**AD 3**

Univerza v Mariboru je sprejela nov Pravilnik o horizontalnem napredovanju zaposlenih, ki ne zajema prehodnega obdobja.

V letu 2015 je bilo večina od zaposlenih v eni postavki ocenjenih z oceno »povprečno«, kar je pomenilo, da napredovanje v letu 2018 za te zaposlene ni možno. V pristojnosti dekana je, da lahko ocene popravi, kar je dekan za nekatere tudi naredil.

Ocene v letu 2016 in 2017 so bile takšne, da zaposleni lahko napredujemo.

Z ozirom na finančno situacijo napredovanje za vse zaposlene ni možno.

Kot osnova za ocenjevanje (oz. pripomoček ocenjevalcem) so bili izdelani »kriteriji«, na podlagi katerih so vodje laboratorijev podali ocene za zaposlene znotraj posameznega laboratorija. Kriteriji so zajemali:

* »Rezultati dela«: pedagoško delo, študentska anketa, mentorstva, somentorstva, nagrade
* »Samostojnost/ustvarjalnost«: raziskovalno delo – SICRIS, H indeks
* »Zanesljivost«: kriterij ni bil dogovorjen
* »Kakovost sodelovanja«: tržna dejavnost, ARRS projekti, drugi projekti, projekti A'''
* »Druge sposobnosti«: članstva v komisijah na fakulteti/univerzi, članstva v RS, članstva v tujini *(op. neplačljiva članstva)*

V letu 2018 ima možnost napredovanja 37 zaposlenih; napredovalo jih je 27.

Dekan pa se zavzema, da bi na nivoju univerze izdelali enotna merila za napredovanja. V bistvu so horizontalna napredovanja namenjena zaposlenim na nižjih plačilnih delovnih mesti, ki nimamo možnosti vertikalnega napredovanja.

Na Kolegiju dekanov UM je bila izglasovana celovita prenova informacijskega sistema, ki naj bi podpirala tudi vsebinsko izvajanje vseh tistih nalog, ki so po zakonih obvezne (n. pr. prisotnost-odsotnost). Prenova naj bi na podprt predlog prof. dr. Zdravka Kravanje zajemala tudi vsebinski del, še posebej kar se tiče horizontalnih napredovanj, v izogib nastajanja razlik med članicami. Poenotena naj bi bila tudi habilitacijska merila.

**Razprava:**

Doc. dr. Mojca Slemnik je postavila vprašanje ali so »kriteriji« za napredovanja v skladu z pogodbo o zaposlitvi oz. z opisom delovnega mesta. Ni namreč logično, da je merilo za napredovanje članstvo v komisiji.

Prof. dr. Andreja Goršek je mnenja, da vsi stremimo k odličnosti in pohvala učiteljem tudi nekaj pomeni in jih motivira.

Je pa tudi napaka, da kriteriji niso bili predstavljeni sodelavcem nekaterih laboratorijev.

Prof. dr. Zdravko Kravanja razmišlja tudi o uvedbi nagrad za pedagoško delo in za raziskovalno delo. Nagrada za najboljšega strokovnega delavca.

Kot odgovor na kriterije ocenjevanja je mnenja, da bi z letnimi pogovori lahko vodje laboratorijev marsikaj razčistili.

Prof. dr. Zoran Novak je dejal, da primerjamo ocenjevanje na drugih fakultetah. Mi se ne moremo primerjati, saj je ocenjevalo 9 različnih ljudi.

Prof. dr. Zdravko Kravanja se bo preko Kolegija dekanov zavzemal za enotne kriterije za napredovanje.

**AD 4**

Člani Akademskega zbora so se seznanili s Samoevalvacijskim poročilom fakultete, posebna pozornost je bila namenjena anketi o zadovoljstvu na delovnem mestu in študentski anketi.

**Razprava:**

Na podlagi študentske ankete, se zaznava pomanjkanje znanja tujega jezika. Prof. dr. Zorka Novak Pintarič je mnenja, da uvedba tujega jezika kot učno enoto ni smiselna. Smiselno pa je uvajanje dvojezičnosti pri predavanjih. Študenti imajo tudi možnost izbire tujega jezika kot izbirni predmet na Filozofski fakulteti. V sodelovanju s Študentskim svetom se izvaja tudi tečaj nemškega jezika.

Študentka Katja Zečević je povedala, da je bil nemški jezik izbran na podlagi izvedene ankete.

Taja Žitek pa je povedala, da si študenti želijo tehnološko usmerjene angleščine.

Prof. dr. Zorka Novak Pintarič je dejala, da je na ravni UM, na FKKT najnižja prehodnost iz prvega v drugi letnik. Vsega znanja študentom ne morem dati, samo se morajo v podjetju znajti. Prakse imajo dovolj; uspešnost diplomanta pa je odvisna od samega diplomanta.

Prof. dr. Urban Bren je povedal, da »po Brenčiču« obstajata dve vrsti fakultet; fakultete, ki izobražujejo za poklic in fakultete, ki izobražujejo za stroko (široka strokovna znanja z nadgradnjo v industriji).

Po besedah prof. dr. Zdravka Kravanje je za izboljšanje študijskega procesa izjemno pomembna tudi pedagoška in raziskovalna oprema.

**AD 5**

Člani Akademskega zbora so se seznanili s podatki o vpisu za študijsko leto 2018/2019: podatke je predstavila prodekanica prof. dr. Zorka Novak Pintaič.

Ukrepi za povečanje vpisa:

* prisotnost na srednjih šolah (poudarek na tehniko)
* uvedba mednarodno akreditirane smeri (morda tudi programa) v tujem jeziku

**AD 6**

Predsednica Akademskega zbora je podala zahvalo sodelavkama v referatu, ki po mnenju študentov odlično opravljata svoje delo.

Čestitkam se pridružujejo tudi člani Akademskega zbora.

Seja je bila zaključena ob 16.10 uri.

Maribor, 23. 04. 2018

Za zapisnik: Predsednica AZ:

Sonja Roj prof. dr. Andreja Goršek